KBANK เผยให้บริการ K-Mobile Banking PLUS ได้ตามปกติแล้ว หลังเกิดเหตุขัดข้อง
KBANK กลับมาให้บริการ K-Mobile Banking PLUS ตามปกติแล้ว หลังวานนี้ (3 ก.ย.) เกิดเหตุขัดข้อง
4 ก.ย. 2558

ธนาคารกสิกรไทย จำกัด (มหาชน) หรือ KBANK ระบุว่า ขณะนี้ K-Mobile Banking PLUS สามารถใช้งานได้ตามปกติแล้ว หลังได้งดให้บริการ K-Mobile Banking PLUS ชั่วคราว เนื่องจากลูกค้ามีการเข้าใช้บริการเป็นจำนวนมาก และเกิดเหตุขัดข้องของอุปกรณ์สื่อสารในคราวเดียวกัน โดยธนาคารได้ดำเนินการแก้ไขอย่างเร่งด่วน เพื่อให้สามารถกลับมาใช้งานได้ และสามารถเปิดให้บริการได้ตามปกติ
อนึ่งวานนี้ (3 ก.ย.) ธนาคารกสิกรไทยได้งดให้บริการ K-Mobile Banking PLUS ชั่วคราว เนื่องจากลูกค้ามีการเข้าใช้บริการเป็นจำนวนมาก และเกิดเหตุขัดข้องของอุปกรณ์การสื่อสารในคราวเดียวกัน โดยธนาคารอยู่ระหว่างการดำเนินการแก้ไขอย่างเร่งด่วน เพื่อให้สามารถกลับมาใช้งานได้